  Майя Бывальцева 16-тӥ коньывуонэ Удмуртилэн кунлыкезлы 100 ар тырмонлы сӥзем «Terra Удмуртия» истори ӵектослэн кыкетӥ видеолекциез потӥз. Удмуртиын корт поттон заводъёслэн кылдэмзы, Ижын но Воткаын нырысетӥ улӥсьёс сярысь Россиысь тодосъя академилэн Урал ёзэтысьтыз Эскеронъёсъя удмурт федерал центрлэн Историяя, кылъя но литературая удмурт институтысь тодосъя ӧнерчи, истори тодосъя кандидат Николай Пислегин вералоз. Вордскем шаеренымы тунсыкъяськисьёс тодозы, кылсярысь, Ижын но Вотканы сяна, та палан эшшо одӥг завод пуктыны малпало вал. Нош бигер выжыысь ӟуч генерал Кутлу-Мухаммед (яке Алексей Иванович Тевкелев) кун музъемъёслэсь, кытын ужъёсты нуизы, инлыксэс (статуссэс) воштыны выриз. Озьы ик тодомы, кызьы заводъёс борды юнматэм улӥсьёсты интывылъя люкон мынӥз но кытысь вуизы татаын нырысетӥ улӥсьёслэн кышнооссы. Тодэ вайытом, «Terra Удмуртия» ӵектослы 14-тӥ коньывуонэ кутскон сётӥзы, со сярысь мерлыко вотэсъёсысь бамаз элькунлэн тӧроез Александр Бречалов ивортӥз. Та дырозь нырысетӥ лекциез 80 сюрс пала адями учкиз ни. Выль выпускъёсты «Terra Удмуртия» ютуб-каналысь, озьы ик ивортодэъя «Удмуртия» агентстволэн сайтысьтыз но мерлыко вотэсъёсысь учке.  Иж но Вотка заводъёс: кылдэмзы но нырысетӥ улӥсьёсыз Тегъёс: Мерлык Ижкар Удмуртия история Вотка Удмуртилэнкунлыкезлы100ар 100ар  